Mittlerer Weinschwärmer
De Mittleri Wiischwärmer (Deilephila elpenor) isch e Flipper, wo scho i de Dämmerig flüügt.

Verbraitig
De Wiischwärmer isch in Europa wiit verbraitet. Er isch am Waldrand, Waldliechtige, Pärk, Wiiberge und Bluemegärte zfinde. Er suugt a de Blüete vo Waideröösli (Epilobium), Springchrüüter (Impatiens), Nachtcherze (Oenothera), Chrottebeeri (Lonicera) und i Gärte am Phlox.

Uussie
De Miitleri Wiischwärmer werd 32 mm lang und het e Spannwiiti vo 60 bis 70 mm. Sini Vorderflügel sind oliivgrüe und hend hine und em Rand e rosaroots Band. De Hinderflügel isch wiiroot. De Körper isch oliivgrüe mit roseroote Straiffe.

Jooreszyklus
De Falter schlüüft im Juni us de bruune Puppe, wo öberwinteret het.  Si paaret sich und s Wiibli lait im Juni ainzelni Aier ab, und d Roipli schlüüffet nochere Wuche. Im September grabt d Raupe en Erdhööli und verpuppt sich zom öberwintere.

Raupe
D Raupe cha 80 mm lang were. Si isch grüe und het uf de Siite e dünne wiisse Straiffe und am Hindertail e chliises Hörnli. Noch de letschte Hüütig isch si bruu. Si grabt denn e Erdhööli und verpuppt sich und öberwinteret as Puppe. Di gfräässigi Raupe mag Gaisslaitere (Epilobium), Rebe (Vitis vinifera), Fuchsia (Fuchsia), Waldmeister (Galium odoratum).

Synonyme 
 Sphinx elpenor Linnaeus, 1758 Syst. Nat. (Edn 10) 1: 491
 Chaerocampa lewisii Butler, 1875 Proc. zool. Soc. Lond. 1875: 247
 Sphinx porcus Retzius, 1783 Genera et Species Insect. : 34
 Pergesa szechuana Chu & Wang 1980

Literatur 
 Heiko Bellmann: Der Neue Kosmos Schmetterlingsführer, Schmetterlinge, Raupen und Futterpflanzen, S. 106, Franckh-Kosmos Verlags-GmbH & Co, Stuttgart 2003, ISBN 3-440-09330-1
 David J. Carter, Brian Hargreaves: Raupen und Schmetterlinge Europas und ihre Futterpflanzen. Blackwell Wissenschaftsverlag 1987, ISBN 3-8263-8139-4
 Günter Ebert (Hrsg.): Die Schmetterlinge Baden-Württembergs Band 4, Nachtfalter II (Bombycidae, Endromidae, Lemoniidae, Saturniidae, Sphingidae, Drepanidae, Notodontidae, Dilobidae, Lymantriidae, Ctenuchidae, Nolidae). Ulmer Verlag Stuttgart 1994. ISBN 3-8001-3474-8
 Manfred Koch: Wir bestimmen. Schmetterlinge. Band 2. Bären, Spinner, Schwärmer und Bohrer Deutschlands. S. 110f Neumann Verlag Radebeul 2. Auflage 1964

Fuessnote

Weblink 

 www.lepiforum.de: Taxonomi und Foti
 www.schmetterling-raupe.de
 Moths and Butterflies of Europe and North Africa
 P.R. Pittaway: Sphingidae of the Western Palaearctic

Falter